การประกอบธุรกิจของแต่ละสายผลิตภัณฑ์

3.1 ลักษณะผลิตภัณฑ์

ผลิตภัณฑ์ของบริษัทมีทั้งหมด 3 ผลิตภัณฑ์ ดังนี้

เหล็กลวด (Wire Rod) คือ ผลิตภัณฑ์เหล็กรูปทรงยาวที่ผลิตมาจากการรีดร้อนเหล็กแท่ง ลักษณะหน้าตัดมีทั้งแบบกลม (Round) สี่เหลี่ยม (Hexagonal) ขึ้นอยู่กับลักษณะของการใช้งาน โดยทั่วไป เหล็กลวดจะนำไปผลิตต่อด้วยการดึงเย็น (Cold Drawn) เพื่อผลิตเป็นลวดเหล็กที่มีผิวเรียบขึ้น สำหรับนำไปใช้ในงานต่างๆ ในอุตสาหกรรมต่อเนื่องต่อไป เช่นผลิตตะปู ตะแกรง น็อต สกรู ลวดเชื่อม ลวดเสริมยางรถยนต์ เป็นต้น เหล็กลวดสามารถแบ่งตามกลุ่มผลิตภัณฑ์ปลายทางได้เป็น 5 กลุ่มดังต่อไปนี้

1.  เหล็กลวดสำหรับผลิตลวดเหล็กใช้งานทั่วไป (General Use)

  นำไปทุบหัวและทำคมสำหรับผลิตตะปู (Nail)
  หรือนำไปทำการเชื่อมเพื่อผลิตตะแกรงลวดเหล็กกล้าเสริมคอนกรีต (Wire mesh)
  ตะแกรงลวดหนาม (Barbed Wire) และรั้วทีทำจากลวดเหล็ก (Wire Fence)

2.  เหล็กลวดสำหรับผลิตลวดเชื่อม (Welding Wire)

  Metal Inert Gas (MIG) และ Cover Electrode

3.  เหล็กลวดสำหรับผลิตสลักภัณฑ์ (Fastener)

  นำไปทำแป้นเกลียว (Nut) สกรู (Screws) สลัก (Bolt) หมุด (Pin) พรุกฝังปูน
  (Anchor) ตาปูหัวใหญ่ (Stud) ปลอก (Sleeve)

4.  เหล็กลวดสำหรับนำไปใช้ผลิตลวดเหล็กคาร์บอนสูงสำหรับงานก่อสร้าง

    1.  ลวดเหล็กคาร์บอนสำหรับคอนกรีตอัดแรงชนิดเส้นเดี่ยว (Steel Wire for
        Prestressed Concrete)

    2.  ลวดเหล็กคาร์บอนสูงสำหรับคอนกรีตอัดแรงชนิดตีเกลียว (PC Strand)

    3.  เชือกลวดเหล็ก (Wire Rope)

5.  เหล็กลวดสำหรับนำไปผลิตลวดเหล็กเสริมยางรถยนต์

นอกจากนี้ เหล็กลวดสามารถแบ่งได้เป็น 4 ประเภท ตามส่วนประกอบค่าคาร์บอน (Carbon content) ดังนี้

1.  เหล็กลวดคาร์บอนต่ำ (Low carbon steel wire rods):
    ผลิตตามข้อกำหนดของสำนักงานมาตรฐานผลิตภัณฑ์อุตสาหกรรม (สมอ.) เลขที่ มอก.
    348-2540 ใช้เป็นวัตถุดิบสำหรับการผลิตตะแกรง ตาข่าย คลิป
    สลักเกลียว เหล็กลวดชุบสังกะสี กระชอนเหล็กลวด ตะปู ลวดตาข่าย สกรู ฯลฯ

2.  เหล็กลวดคาร์บอนสูง (High carbon steel wire rods):
    ผลิตตามข้อกำหนดของสำนักงานมาตรฐาน
    ผลิตภัณฑ์อุตสาหกรรม (สมอ.) เลขที่ มอก. 349-2540
    ใช้เป็นวัตถุดิบสำหรับการผลิตเหล็กสนิมและ
    เหล็กเส้นเกลียวอัดแรงเสริมคอนกรีต ชิ้นส่วนรถยนต์ เครื่องมือช่าง โซ่ เพลามอเตอร์

3.  เหล็กลวดขึ้นรูปแบบเย็น (Cold heading quality):
    เหล็กลวดชนิดนี้จัดอยู่ในกลุ่มของเหล็กลวดคาร์บอนต่ำ ซึ่งเป็นผลิตภัณฑ์เฉพาะของบริษัท
    ที่ต่างจากโรงเหล็กอื่นๆ
    กระบวนการผลิตจำเป็นต้องผ่านกระบวนการเจียรผิวเหล็กแท่งเพื่อให้ได้คุณภาพเหล็กที่ดี
    เหล็กชนิดนี้เหมาะสมกับการผลิต เพลาสำหรับรถจักรยาน
    ข้อเหวี่ยงของจักรยาน เหล็กข้อต่อ กระบอกสำหรับคลายน๊อต สลักภัณฑ์ต่างๆ อาทิ สกรู
    เป็นต้น

4.  เหล็กลวดโลหะผสมต่ำ (Low alloy):
    เหล็กลวดชนิดนี้จัดอยู่ในกลุ่มของเหล็กลวดคาร์บอนต่ำเช่นกัน
    โดยเป็นที่ทราบกันโดยทั่วไปถึงความแข็งและอายุการใช้งานที่ยืนยาวเมื่อเปรียบเทียบกับเหล็กลวดอื่นๆ
    เหล็กลวดชนิดนี้ใช้เป็นวัตถุดิบสำหรับผลิตเพลาขาว ประแจหกเหลี่ยม ไขควงขนาดใหญ่
    เหล็กลวด
    เสริมคอนกรีต สลักเกลียว ชิ้นส่วนรถยนต์ สลักเกลียวทนแรงดึงสูง เฟือง เหล็กข้อต่อ
    ปลั๊กตัวเมีย ฯลฯ

เหล็กลวดยังสามารถการแยกประเภทตามเส้นผ่าศูนย์ของเหล็กลวด ดังต่อไปนี้

1)  เหล็กลวดเส้นผ่าศูนย์กลางขนาดเล็ก (Wire rod coil):
    เหล็กลวดเส้นผ่าศูนย์กลางระหว่าง 5.5 ถึง 16.0 มิลลิเมตร

2)  เหล็กลวดเส้นผ่าศูนย์กลางขนาดใหญ่ (Bar in coil): เหล็กลวดเส้นผ่าศูนย์กลางระหว่าง
    17.0 ถึง 42.0 มิลลิเมตร

ความแตกต่างระหว่างเหล็กลวดทั้งสองชนิด ถูกจำกัดด้วยขนาดเส้นผ่าศูนย์กลางเท่านั้น
แต่ข้อกำหนดทางเทคนิคอื่นๆ ยังคงเหมือนกัน

เหล็กลวดอบอ่อน (Annealed wire): เส้นลวดอบอ่อนผลิตจากเหล็กลวดคาร์บอนต่ำ หากต้องการใช้งาน เป็นพิเศษจะใช้เหล็กลวดสำหรับการขึ้นรูปแบบเย็นและเหล็กลวดโลหะผสมต่ำ เส้นลวดอบอ่อนผ่านขั้นตอนการผลิตต่างๆ คือ งานรีดหยาบ งานล้างด้วยกรดและเคลือบผิว งานรีดละเอียด ก็จะได้เป็นผลิตภัณฑ์สำเร็จรูปสำหรับเป็นวัตถุดิบทำการผลิตสกรู น๊อต และตะปูเป็นต้น คุณสมบัติพิเศษอีกอย่าง คือ เส้นลวดอบอ่อนประเภทโลหะผสม ยังสามารถใช้งานสำหรับผลิตภัณฑ์ที่ต้องการทนแรงดึงสูงได้ด้วย

สกรู (Screw): สกรูสามารถแบ่งได้เป็น 4 ประเภท ตามลักษณะการใช้งาน ดังต่อไปนี้

1.  Tapping screw: ใช้สำหรับจับยึดชิ้นงานโลหะสองชิ้นให้ยึดแน่นด้วยกัน เช่น ชิ้นส่วน
    ของเครื่องจักร อุปกรณ์ไฟฟ้า และชิ้นส่วนของรถยนต์ เป็นต้น

2.  Chipboard screw: ใช้งานแพร่หลายสำหรับการจับยึดชิ้นงานที่ทำด้วยไม้

3.  Particle board screw: ใช้งานแพร่หลายสำหรับการจับยึดชิ้นงานที่ทำด้วยไม้

4.  Drywall screw: ใช้งานทั่วไปในการจับยึดระหว่างแผ่นพลาสติกหรือแผ่นโลหะกับไม้

1.  สลักเกลียว (Bolt): ใช้สำหรับผลิตชิ้นส่วนรถยนต์ อุปกรณ์ไฟฟ้า อุตสาหกรรมเครื่องจักร
    และใช้สำหรับงานก่อสร้าง

มาตรฐานสากล 

  เพื่อรับประกันมาตรฐานสากลในด้านมาตรฐานการผลิตและมาตรฐานด้านสิ่งแวดล้อม บริษัทได้รับ
  ISO 9001 และ ISO 14001 ตั้งแต่วันที่ 1 ตุลาคม 2544

สิทธิพิเศษที่ได้รับจากการส่งเสริมการลงทุน

  1) บริษัทได้รับสิทธิพิเศษจากคณะกรรมการส่งเสริมการลงทุน ตั้งแต่ปี วันที่ 11 ตุลาคม 2539
  ซึ่งเริ่มมีรายได้จาการประกอบกิจการที่ได้รับส่งเสริมการลงทุนในวันที่ 17 ธันวาคม 2541
  สำหรับการผลิตเหล็กลวดและสกรู โดยรายละเอียดของหลักๆ ของสิทธิประโยชน์ประกอบด้วย

1.  ได้รับการยกเว้นภาษีนิติบุคคลเป็นเวลา 8 ปีนับแต่วันที่เริ่มมีรายได้จากการประกอบกิจการ
    ในวันที่ 17 ธันวาคม 2541 และได้รับการยกเว้นภาษีนิติบุคคลในอัตราร้อยละ 50
    ของอัตราปกติ เป็นเวลาต่อมาอีก 5 ปี ซึ่งจะหมดอายุในวันที่ 16 ธันวาคม 2554

2.  ให้ได้รับอนุญาตให้หักเงินได้พึงประเมินเป็นจำนวนเท่ากับร้อยละ 5
    ของรายได้ที่เพิ่มขึ้นจากปีก่อนจากการส่งออกเป็นระยะเวลา 10 ปีนับแต่วันที่ 17 ธันวาคม
    2541

3.  ได้รับการยกเว้นจากภาษีอากรนำเข้าเครื่องจักรเป็นเวลา 2 ปี หมดอายุวันที่ 24 มีนาคม
    2546 และได้รับการต่ออายุเป็นรายปี ซึ่งปัจจุบันจะหมดอายุในวันที่ 23 มีนาคม 2547

4.  วัตถุดิบที่นำเข้าเพื่อการผลิตสำหรับการส่งออกจะได้รับการยกเว้นภาษีอากรนำเข้า เป็นเวลา
    5 ปีหมดอายุวันที่ 24 มีนาคม 2546 และได้รับการต่ออายุเป็นรายปี
    ซึ่งปัจจุบันจะหมดอายุในวันที่ 23 มีนาคม 2547 แต่ทั้งนี้การส่งออกต่อปีต้องมีไม่น้อยกว่า 30%
    ของยอดผลิตทั้งหมดที่ราคา FOB

  2) บริษัทได้รับสิทธิพิเศษจากคณะกรรมการส่งเสริมการลงทุน ตั้งแต่ปี วันที่ 9 เมษายน 2546
  ซึ่งเริ่มมีรายได้จาการประกอบกิจการที่ได้รับส่งเสริมการลงทุนในวันที่ 9 สิงหาคม 2548
  สำหรับการผลิตเหล็กลวดอบอ่อน (>6มม.) และสลักเกลียว โดยรายละเอียดของหลักๆ
  ของสิทธิประโยชน์ประกอบด้วย

  ก. ได้รับการยกเว้นภาษีนิติบุคคลเป็นเวลา 8 ปีนับแต่วันที่เริ่มมีรายได้จากการประกอบกิจการ
  ในวันที่ 9 สิงหาคม 2548 และได้รับการยกเว้นภาษีนิติบุคคลในอัตราร้อยละ 50 ของอัตราปกติ
  เป็นเวลาต่อมาอีก 5 ปี ซึ่งจะหมดอายุในวันที่ 8 สิงหาคม 2561

  ข ให้ได้รับอนุญาตให้หักเงินได้พึงประเมินเป็นจำนวนเท่ากับร้อยละ 5
  ของรายได้ที่เพิ่มขึ้นจากปีก่อนจากการส่งออก

  เป็นระยะเวลา 10 ปีนับแต่วันที่ 9 สิงหาคม 2548

  ค ได้รับการยกเว้นจากภาษีอากรนำเข้าเครื่องจักรเป็นเวลา 2 ปี หมดอายุวันที่ 9 เมษายน
  2548 และได้รับการต่ออายุ

  เป็นรายปี ซึ่งปัจจุบันจะหมดอายุในวันที่ 9 เมษายน 2550

  ง วัตถุดิบที่นำเข้าเพื่อการผลิตสำหรับการส่งออกจะได้รับการยกเว้นภาษีอากรนำเข้า เป็นเวลา
  5 ปี หมดอายุวันที่ 9

  เมษายน 2546 และได้รับการต่ออายุเป็นรายปี ซึ่งปัจจุบันจะหมดอายุในวันที่ 9 เมษายน 2551
  แต่ทั้งนี้การส่งออก

  ต่อปีต้องมีไม่น้อยกว่า 30% ของยอดผลิตทั้งหมดที่ราคา FOB

3.2 การตลาดและภาวะการแข่งขัน

3.2.1 กลยุทธ์การตลาด กลุ่มลูกค้าเป้าหมาย และช่องทางการจัดจำหน่าย

  1) ตลาดในประเทศ

  กลยุทธการตลาด

  บริษัทดำเนินกลยุทธ์การตลาดที่สำคัญสำหรับการจัดจำหน่ายเหล็กลวดและเหล็กลวดอบอ่อนในตลาดในประเทศดังนี้

1.  การนำเสนอผลิตภัณฑ์ที่มีคุณภาพสูง
    โดยจุดเด่นด้านคุณภาพสินค้าของบริษัทเมื่อเปรียบเทียบกับผู้ผลิตรายอื่นในตลาด คือ
    การผลิตเหล็กลวดคุณภาพสูง นอกจากนี้บริษัทก็เป็นผู้นำในประเทศที่สามารถผลิต
    เหล็กลวดขึ้นรูปแบบเย็น และเหล็กลวดโลหะผสมต่ำได้เช่นกัน
    โดยผู้ประกอบการส่วนใหญ่ที่ซื้อเหล็กลวดของบริษัทจะเป็นผู้ผลิตผลิตภัณฑ์ปลายทาง
    ที่ผลิตสินค้าประเภทระดับสูง
    ในขณะที่ผู้ประกอบการส่วนใหญ่ในประเทศจะเน้นเหล็กลวดสำหรับการนำไปใช้ผลิตภัณฑ์เหล็กก่อสร้างซึ่งถือเป็นเหล็กระดับล่าง
    โดยบริษัทจะเน้นคุณภาพของสายการผลิตเป็นหลัก ซึ่งเริ่มตั้งแต่การคัดเลือกเหล็กแท่งที่มีคุณภาพ
    ผ่านกระบวนการเจียรแต่งผิวเหล็กแท่งและผลิตที่สมบูรณ์ เพื่อให้ได้เป็นผลิตภัณฑ์ที่มีคุณภาพสูง
    โดยบริษัทเป็นผู้ผลิตเหล็กรายเดียวในประเทศและน้อยรายในโลกที่มีสายงานตรวจสอบและเจียรแต่งผิวเหล็กแท่ง
    ซึ่งจะทำให้พื้นผิวของเหล็กแท่งเรียบเสมอกัน เพิ่มความทนทานให้กับเหล็กแท่ง
    ซึ่งจะทำให้เหล็กลวดมีคุณภาพสูงกว่าเหล็กลวดทั่วไป
    โดยผู้ผลิตรายอื่นหากต้องการผลิตผลิตภัณฑ์ที่มีคุณภาพสูงเช่นบริษัท
    จะต้องนำเข้าเหล็กแท่งที่มีคุณภาพสูงตั้งแต่ต้น ซึ่งมีต้นทุนที่สูงมาก

2.  การจัดส่งสินค้าตรงตามกำหนดเวลา
    บริษัทให้ความสำคัญอย่างมากกับการควบคุมและจัดส่งสินค้าที่ตรงตามกำหนดเวลาเพื่อสร้างความพึงพอใจสูงสุดให้กับลูกค้า
    อันจะนำไปสู่การสร้างความจงรักภักดีให้เกิดแก่สินค้าของบริษัท

3.  การเพิ่มส่วนแบ่งทางการตลาด
    บริษัทมุ่งหวังที่จะเพิ่มส่วนแบ่งทางการตลาดสำหรับตลาดในประเทศ
    โดยบริษัทจะใช้กำลังการผลิตให้เกิดประโยชน์สูงสุดเพื่อลดต้นทุนการผลิตต่อหน่วย

4.  การรักษาความเป็นผู้นำด้านราคา
    ปัจจุบันบริษัทเป็นผู้นำในการกำหนดราคาตลาดสำหรับเหล็กลวดในประเทศเนื่องจากบริษัทเป็นหนึ่งในผู้ผลิตที่มีกำลังการผลิตสูงสุดในประเทศ

5.  การให้บริการด้านเทคโนโลยี นอกจากมุ่งเน้นการผลิตและขายสินค้าแล้ว
    บริษัทยังมุ่งหวังที่จะให้บริการด้านที่ปรึกษาแก่ลูกค้าด้วย เช่น
    การปรับส่วนประกอบของเหล็กลวดให้เหมาะกับสินค้าของลูกค้า
    เพื่อตอบสนองความต้องการของลูกค้า

  กลุ่มลูกค้าเป้าหมาย

  เหล็กลวดและเหล็กลวดอบอ่อน สำหรับตลาดในประเทศ
  กลุ่มลูกค้าหลักคือกลุ่มผู้ผลิตซึ่งนำเหล็กลวดไปเป็นวัตถุดิบในการผลิตผลิตภัณฑ์ต่างๆเช่นเหล็กลวดแรงดึงสูงสายไฟสำหรับเครื่องคอมพิวเตอร์
  สลักภัณฑ์ สกรู ตะแกรงลวด ตาข่าย ชิ้นส่วนแอร์ ตู้เย็น และชิ้นส่วนรถยนต์ เป็นต้น
  โดยบริษัทมีแผนที่จะเพิ่มจำนวนพนักงานขาย เพื่อเพิ่มความต้องการซื้อในตลาดด้วย

  ช่องทางการจัดจำหน่าย

  บริษัทเน้นการจัดจำหน่ายสินค้าผ่านทางพนักงานขาย โดยปัจจุบันจะจ้างเป็นพนักงานประจำ

  การวางตำแหน่งผลิตภัณฑ์ของบริษัท

  บริษัทเป็นผู้ผลิตรายเดียวในประเทศไทยและเป็นหนึ่งในผู้ผลิตเพียงไม่กี่รายในโลกที่มีสายการผลิตต่อเนื่องในแนวดิ่งที่เริ่มตั้งแต่การผลิตเหล็กลวดจนถึงการผลิตสกรู
  โดยบริษัทเป็นหนึ่งในผู้นำด้านการผลิตเหล็กลวดในตลาดโดยมุ่งเน้นคุณภาพของผลิตภัณฑ์เป็นหลัก
  ปัจจุบันกำลังการผลิตเหล็กลวดในประเทศมีจำกัดซึ่งไม่เพียงพอกับปริมาณความต้องการในประเทศ
  เป็นผลให้ปัจจุบันมีปริมาณการนำเข้าสุทธิ(Net-Import)

  ทางด้านเหล็กลวดอบอ่อนนั้น
  ปัจจุบันบริษัทถือได้ว่าเป็นผู้นำในการผลิตเหล็กลวดเพื่อการผลิตเป็นเหล็กลวดอบอ่อน สำหรับสกรู
  ปัจจุบันบริษัทไม่ได้มุ่งเน้นการขายสกรูให้แก่ตลาดในประเทศ เนื่องจากปริมาณ
  ความต้องการในประเทศมีน้อยอีกทั้งบริษัทไม่ต้องการที่จะแข่งขันกับผู้ผลิตสกรูภายในประเทศซึ่งเป็นกลุ่ม
  ลูกค้าเหล็กลวดของบริษัท จึงเน้นการส่งออกสกรูไปต่างประเทศเป็นหลัก

  โดยสรุป สัดส่วนการขายภายในประเทศเท่ากับประมาณร้อยละ 41.32
  ของยอดขายทั้งหมดของบริษัท ในปี 2551 เมื่อเทียบกับยอดขายระหว่างปี 2549-2550
  ประมาณร้อยละ 41.80~43.36%

  2) ตลาดต่างประเทศ

  กลยุทธ์การตลาด

  บริษัทจัดจำหน่ายสินค้าไปยังตลาดไต้หวัน โดยผ่านทาง TGE เนื่องจาก TGE
  เป็นตัวแทนจำหน่ายที่มี
  ความคุ้นเคยกับลูกค้าท้องถิ่นเป็นอย่างดี
  โดยบริษัทจะใช้กลยุทธ์การตลาดสำหรับเหล็กลวดและเหล็กลวด
  อบอ่อนเช่นเดียวกับการขายภายในประเทศ
  อย่างไรก็ตามสำหรับการจำหน่ายสกรูในตลาดต่างประเทศ
  เนื่องจากราคาเป็นปัจจัยสำคัญที่มีผลต่อปริมาณขาย
  ดังนั้นบริษัทจึงใช้กลยุทธ์ตั้งราคาตามราคาตลาดเพื่อให้เหมาะสมกับภาวะตลาดในแต่ละประเทศ

  กลุ่มลูกค้าเป้าหมาย

  เช่นเดียวกับตลาดภายในประเทศ
  เหล็กลวดและเหล็กลวดอบอ่อนจะถูกขายให้แก่กลุ่มผู้ผลิตเหล็กปลายทาง
  โดยบริษัทมีแผนที่จะขยายไปสู่ตลาดเอเชียตะวันออกเฉียงใต้ด้วย ปัจจุบัน TYCN
  ได้ขายสินค้าได้แก่ เหล็กลวดและเหล็กลวดอบอ่อนแก่บริษัท TGE ซึ่งถือเป็นลูกค้าอันดับหนึ่ง
  จากยอดขายต่อยอดขายรวมร้อยละ 9.91 ของปี 2551 สำหรับสกรู
  กลุ่มลูกค้าหลักของบริษัทคือสหรัฐอเมริกา ตลาดส่งออกที่สำคัญได้แก่ สหรัฐอเมริกา
  ยุโรปและรัสเซีย ประมาณร้อยละ 69.31 ของยอดขายสกรูทั้งหมดในปี 2551

  ช่องทางการจัดจำหน่าย

  บริษัทจะใช้กลยุทธ์การขายตรงไปสู่ตลาดต่างประเทศ
  โดยบริษัทจะทำการประชาสัมพันธ์ผลิตภัณฑ์ของบริษัทผ่านทางวารสาร
  และเว็บไซด์ของบริษัทซึ่งลูกค้าจะสามารถเข้าถึงข้อมูลของบริษัทได้ตลอดเวลา
  ส่วนตลาดในไต้หวันบริษัทจะให้ TGE เป็นตัวแทนจำหน่าย

  การวางตำแหน่งผลิตภัณฑ์ของบริษัท

  บริษัทจะทำการขายเหล็กลวด และเหล็กลวดอบอ่อนให้แก่ TGE เป็นหลัก โดยส่วนหนึ่ง TGE
  จะนำไปใช้ใน
  สายการผลิตของตนเอง และอีกส่วนจะถูกจัดจำหน่ายต่อให้แก่ลูกค้าในไต้หวัน ซึ่ง TGE
  มีฐานข้อมูลลูกค้าดังกล่าวอยู่

  สำหรับสกรู และสลักเกลียวบริษัทจะเน้นส่งออกไปยังตลาดสหรัฐอเมริกาเป็นหลัก
  และเป็นที่ทราบกันดีว่า ตลาดสหรัฐอเมริกา นำเข้าสกรูและสลักเกลียวจากประเทศไต้หวัน

  สัดส่วนการขายต่างประเทศ คิดเป็นร้อยละ 58.68 ของยอดขายทั้งหมดในปี 2551
  เมื่อเทียบกับยอดขายรวม ในช่วง 2 ปีที่ผ่านมา อยู่ที่ประมาณร้อยละ 56.64%~58.20%

3.2.2 ภาวะการแข่งขัน และสภาพอุตสาหกรรม

1)  สภาพอุตสาหกรรมโดยรวม

    1.  สภาพการแข่งขันในประเทศ

  สำหรับอุตสาหกรรมเหล็กลวดในประเทศไทย ผู้ประกอบการส่วนใหญ่จะผลิตเหล็กลวดคาร์บอนต่ำ
  ประเภทเพื่อใช้ในการก่อสร้าง ซึ่งจะมีคุณภาพต่ำกว่า เหล็กลวดที่บริษัทผลิต
  ซึ่งมีทั้งเหล็กลวดขึ้นรูปแบบเย็น เหล็กลวดโลหะผสมต่ำ และเหล็กลวดคาร์บอนสูง
  อย่างไรก็ตามถึงแม้ว่าบริษัทจะเริ่มการผลิตก็ตาม
  กลุ่มคู่แข่งขันดังกล่าวยังคงเน้นการผลิตเหล็กลวดคาร์บอนต่ำมากกว่า
  ซึ่งใช้ในอุตสาหกรรมก่อสร้าง ตะปู ลวดเหล็กตะแกรง (Wire mesh)
  ซึ่งอาจจะไม่จำเป็นที่จะต้องนำเหล็กแท่งที่มีคุณภาพสูงมาเป็นวัตถุดิบ ดังนั้นผู้ประกอบการส่วนใหญ่
  จึงนิยมใช้เศษเหล็กเพื่อนำมาผลิตเหล็กแท่งโดยผ่านโรงหลอมเหล็ก
  ผิดกับบริษัทที่จะนำเข้าเหล็กแท่งที่มีคุณภาพจากต่างประเทศ ซึ่งในต่างประเทศ
  มักจะใช้เหล็กกล้าบริสุทธิ์ (Pig Iron) มากกว่าที่จะใช้เศษเหล็ก
  รวมทั้งการประณีตในการเจียรผิวเหล็กแท่ง เพื่อให้ได้เหล็กลวดที่มีคุณภาพสูง
  ซึ่งใช้ในอุตสาหกรรมยานยนต์ และไฟฟ้า

  ในส่วนของผู้ผลิตสกรู
  ปัจจุบันบริษัทจัดว่าเป็นแห่งเดียวในประเทศและน้อยรายในโลกที่เป็นผู้ผลิตสกรูที่มีการผลิตตั้งแต่ต้นทาง
  กล่าวคือบริษัทมีการผลิตสินค้าหลัก 4 อย่าง
  ตั้งแต่เหล็กลวดเพื่อมาเป็นวัตถุดิบสำหรับการผลิตเหล็กลวดอบอ่อน สกรู และสลักเกลียวนอกจากนี้
  กำลังการผลิตสกรูจัดได้ว่าสูงที่สุดในประเทศ
  อย่างไรก็ตามบริษัทไม่มีนโยบายในการทำตลาดในประเทศเพื่อแข่งขันกับผู้ประกอบการรายอื่น
  เนื่องจากบริษัทเป็นผู้ผลิตเหล็กลวดและเหล็กลวดอบอ่อนเพื่อขายต่อบริษัทเหล่านี้

  1.2 สภาพการแข่งขันต่างประเทศ

  เนื่องจากสินค้าของบริษัทประมาณร้อยละ 58.68 ถูกส่งไปขายยังต่างประเทศ ทั่วโลก
  ดังนั้นคู่แข่งขันของบริษัทจึงควรคลอบคลุม ถึงบริษัทในภูมิภาคเอเซียด้วย ได้แก่
  คู่แข่งขันที่มาจากประเทศ ญี่ปุ่น เกาหลี จีน และไต้หวัน เพื่อจุดประสงค์ในการเปรียบเทียบ
  จึงขอแบ่งแยกตามสินค้าที่สำคัญของบริษัท และตลาดส่งออกที่สำคัญดังต่อไปนี้

  1) เหล็กลวด และเหล็กลวดอบอ่อนที่บริษัทส่งออกจะเป็นประเภทคุณภาพสูง
  ตลาดส่งออกที่สำคัญได้แก่ ไต้หวันผ่านบริษัท TGE ซึ่งเป็นตัวแทนจำหน่าย
  ทำให้เป็นที่รู้จักของบริษัทคู่ค้าในไต้หวันเป็นอย่างดี ลูกค้าไว้วางใจ
  ประกอบกับสินค้าที่ได้มาตรฐานอยู่แล้ว คู่แข่งขันที่สำคัญในไต้หวันได้แก่ บริษัท China Steel
  บริษัท Yieh Hsing บริษัท Chia I Industrial และบริษัท Feng Hsin Iron & Steel
  นอกจากนั้นควรพิจารณาถึงบริษัทคู่แข่งประเทศที่นำเข้าสู่ไต้หวัน ได้แก่ บริษัท Kobe Steel
  บริษัท Daido Steel บริษัท NKK Bars & Shapes และ Nippon Steel จากญี่ปุ่น บริษัท
  Poscol จากเกาหลีใต้ และบริษัทที่มาจากประเทศจีนได้แก่ บริษัท Baoshan Iron, Shanhai
  Baosteel Group, Benxi Iron & Steel และ Maanshan Iron & Steel
  หากจะมองสภาพการแข่งขันและการกำหนดราคาแล้ว จะพบว่าราคาถูกกำหนดตาม China
  Steel ซึ่งเป็นรัฐวิสาหกิจขนาดใหญ่ในไต้หวัน ซึ่งคู่แข่งอื่นภายในประเทศ รวมทั้งผู้นำเข้า
  จะปรับกลยุทธการแข่งขันโดยเน้นที่คุณภาพเป็นสำคัญ
  และเน้นความหลากหลายของสินค้าเพื่อให้เข้าถึงความต้องการของลูกค้าซึ่งเป็นผู้ผลิตสลักเกลียวให้มากที่สุด
  สิ่งเหล่านี้ถือเป็นจุดแข็งของบริษัท เนื่องจากบริษัทสามารถผลิตเหล็กลวดที่มีคุณภาพ
  กล่าวคือมีแรงดึงสูง ซึ่งเป็นคุณสมบัติที่ดีต่อการผลิตสกรูและสลักเกลี่ยวที่มีคุณภาพอีกด้วย
  นอกเหนือจากนั้นด้วยความมีเครือข่ายไต้หวัน ทำให้การเจาะตลาดทำได้ง่ายขึ้นอีกด้วย
  (ข้อมูลจากผู้บริหารของบริษัท)

2)  สกรูตลาดส่งออกที่สำคัญได้แก่ สหรัฐอเมริกา ซึ่งเป็นตลาดที่มีความต้องการบริโภคใหญ่ที่สุด
    พิจารณาสภาพการแข่งขันแล้ว อยู่ในระดับปานกลาง
    อย่างไรก็ตามด้วยความมีเครือข่ายของการเป็นบริษัทไต้หวัน
    บริษัทจึงได้รับความเชื่อใจจากผู้ผลิตในประเทศสหรัฐอเมริกาเป็นอย่างดี เนื่องจากพบว่า
    ไต้หวันได้รับความเชื่อใจจากลูกค้าในประเทศสหรัฐอเมริกาเป็นอย่างมาก ซึ่งผลพวงจากส่วนนี้
    ทำให้บริษัทซึ่งเป็นบริษัทลูกของ TGE ได้รับอานิสงส์ไปด้วย
    คู่แข่งขันที่สำคัญมาจากประเทศต่างๆ ได้แก่ ไต้หวัน ญี่ปุ่น เกาหลี และจีน

3.2.3 การจัดหาผลิตภัณฑ์

  1) การผลิต

  ปัจจุบันบริษัทมีโรงงานตั้งอยู่ที่ 99 หมู่ 1 นิคมพัฒนา อำเภอนิคมพัฒนา จังหวัดระยอง
  บริษัทได้เริ่มเดินเครื่องจักรเพื่อการผลิตตั้งแต่ปี 2543
  กำลังการผลิตเหล็กลวดสูงสุดของบริษัทจะอยู่ที่ 500, 000 ตันต่อปี
  หากเดินเครื่องเพื่อผลิตเหล็กลวดประเภทเส้นผ่าศูนย์กลางขนดใหญ่ (Bar in coil)
  อย่างเดียว ขนาดเดียว และเกรดเดียว อย่างไรก็ตามจากผลิตภัณฑ์ของบริษัทที่มีความหลากหลาย
  จึงทำให้กำลังการผลิตเต็มที่ของบริษัทอยู่ที่ 360,000 ตันต่อปี
  บริษัทได้เริ่มผลิตเหล็กลวดอบอ่อนโดยผ่านกระบวนการผลิตขั้นตอนเดียวตั้งแต่ปี 2551
  กำลังการผลิตเหล็กลวดอบอ่อนสูงสุดของบริษัทจะเป็น 240,000 ตันต่อปี
  หากบริษัทผลิตโดยผ่านกระบวนการผลิตขั้นตอนเดียว
  โดยปกติแล้วกำลังการผลิตเหล็กลวดอบอ่อนอยู่ที่ 144,000 ตันต่อปี

  กำลังการผลิต ปริมาณการผลิต และ อัตราการใช้กำลังการผลิต

+------------------------------------+----------+----------+----------+
|                                    | 2549     | 2550     | 2551     |
+------------------------------------+----------+----------+----------+
| กำลังการผลิตเต็มที่ (หน่วย: ตัน/ปี)        | 360,000  | 360,000  | 360,000  |
|                                    |          |          |          |
| -เหล็กลวด (Wire rod)                | 126,000  | 144,000  | 240,000  |
|                                    |          |          |          |
| -เหล็กลวดอบอ่อน (Annealed wire)      | 36,000   | 36,000   | 36,000   |
|                                    |          |          |          |
| -สกรู (Screw)                       | 36,000   | 36,000   | 36,000   |
|                                    |          |          |          |
| -สลักเกลียว (Bolt)                   |          |          |          |
+------------------------------------+----------+----------+----------+
| ปริมาณการผลิตจริง (หน่วย: ตัน/ปี)        | 28       | 15       | 15       |
|                                    | 4,761.05 | 6,515.17 | 7,649.78 |
| - เหล็กลวด (Wire rod)               |          |          |          |
|                                    | 5        | 6        | 15       |
| -เหล็กลวดอบอ่อน (Annealed wire)      | 9,108.69 | 4,292.50 | 3,299.26 |
|                                    |          |          |          |
| - สกรู (Screw)                      | 2        | 2        | 2        |
|                                    | 5,343.51 | 7,934.04 | 2,165.00 |
| -สลักเกลียว (Bolt)                   |          |          |          |
|                                    | 5,426.77 | 9,270.12 | 9,466.36 |
+------------------------------------+----------+----------+----------+
| % การใช้กำลังการผลิต                  | 79.10    | 43.48    | 43.79    |
|                                    |          |          |          |
| - เหล็กลวด (Wire rod)               | 46.91    | 44.65    | 63.87    |
|                                    |          |          |          |
| - เหล็กลวดอบอ่อน (Annealed wire)     | 70.40    | 77.59    | 61.57    |
|                                    |          |          |          |
| - สกรู (Screw)                      | 15.07    | 25.75    | 26.30    |
|                                    |          |          |          |
| -สลักเกลียว (Bolt)                   |          |          |          |
+------------------------------------+----------+----------+----------+

  2) วัตถุดิบ

  วัตถุดิบหลักที่ใช้ในการผลิตของบริษัทคือเหล็กแท่ง
  โดยบริษัทจะนำเข้ามาจากต่างประเทศทั้งหมดเพื่อให้ได้คุณภาพผลิตภัณฑ์ที่ดีและสม่ำเสมอ
  ทั้งนี้เนื่องจากผู้ผลิตเหล็กแท่งในประเทศทั้งหมดจะใช้เศษเหล็ก (Scrap)
  เป็นวัตถุดิบในการผลิตเหล็กแท่ง แทนการใช้เหล็กกล้าบริสุทธิ์ (Pig Iron)
  จึงทำให้คุณภาพเหล็กแท่งไม่ผ่านมาตรฐานของบริษัท
  เนื่องจากผลิตภัณฑ์ของบริษัทจะเน้นในเรื่องของคุณภาพ

  บริษัทจะซื้อเหล็กแท่งจากแหล่งต่างๆ จากผู้ผลิตเหล็กแท่งที่มีชื่อเสียงในโลก เช่น ประเทศบราซิล
  แอฟริกาใต้ จีน และยูเครน
  การสั่งซื้อเหล็กแท่งของบริษัทนั้นจะมีทั้งการซื้อโดยตรงกับผู้ผลิตหรือการซื้อผ่านตัวแทน
  โดยตัวแทนที่บริษัทใช้มานานและปริมาณการสั่งซื้อมากที่สุดใน 2-3 ปีที่ผ่านมา
  จะมาจากตัวแทนจำหน่ายของประเทศสหราชอาณาจักร ซึ่งไม่มีความเกี่ยวข้องกับบริษัท ผู้บริหาร
  และผู้ถือหุ้นรายใหญ่แต่อย่างใด ถึงแม้ว่าบริษัทจะซื้อเหล็กแท่งผ่านตัวแทนแห่งนี้เป็นปริมาณสูง
  แต่อย่างไรบริษัทก็มิได้มีความพึ่งพิงตัวแทนแห่งนี้ เนื่องจากเหล็กแท่งเป็นสินค้าทั่วไป
  หาซื้อได้ในตลาดโลกทั่วไป นอกจากนี้บริษัทมีการสั่งซื้อวัตถุดิบย่อยจากบริษัท TGE ที่เป็นบริษัทแม่
  ได้แก่ ชิ้นส่วน และเคมีภัณฑ์ เพื่อนำไปใช้ในขั้นตอนการผลิต เหล็กลวดอบอ่อน
  และกระบวนการชุบแข็งของสกรู ซึ่งเป็นสิ่งที่บริษัท TGE ผลิตอยู่แล้ว จึงเป็นการง่ายต่อการ
  ป้อนวัตถุดิบให้บริษัท เพื่อให้สินค้ามีความเป็นมาตรฐานเดียวกัน

  3) กระบวนการผลิต

  เหล็กลวด

1.  สายงานตรวจสอบและเจียรแต่งผิวเหล็กแท่ง
    เหล็กแท่งหลังจากผ่านกระบวนการดัดให้ตรงแล้วจะถูกลำเลียงไปทำการกำจัดอ๊อกไซค์บนพื้นผิวด้วยการยิงเม็ดเหล็ก
    จากนั้นจึงส่งไปตรวจหารอยบกพร่องด้วย
    ผงเหล็กเรืองแสง และทำเครื่องหมายบริเวณรอยบกพร่องบนผิวทั้ง 4
    ด้านของเหล็กแท่งโดยรอยบกพร่องบนผิวเหล็กจะถูกตกแต่งด้วยใบหินเจียร

2.  การเจียรแต่งผิวเหล็กแท่ง เหล็กแท่งที่ผ่านกระบวนการเจียรแต่งผิวอย่างเสร็จสมบูรณ์แล้วนั้น
    เหมาะสำหรับนำไปใช้งานตีหัวขึ้นรูปแบบเย็น และงานขึ้นรูปแบบเย็น การรีดลดขนาด
    การรีดเย็น และ
    งานประยุกต์รูปแบบอื่นๆ ที่ต้องการใช้เหล็กแท่งเป็นวัตถุดิบ

3.  เตาอบเหล็ก
    เหล็กแท่งถูกลำเลียงเข้าสู่เตาอบเหล็กเพื่อเพิ่มอุณหภูมิความร้อนให้เหมาะสมกับสภาวะ
    ในการรีด

4.  สายงานรีดเหล็ก เหล็กแท่งถูกส่งเข้าสู่แท่นรีด โดยเริ่มจากการรีดในขั้นตอนการรีดหยาบ
    การรีดระดับกลาง และการรีดละเอียด โดยใช้แท่นรีดทั้งหมดจำนวน 18 แท่นรีด
    หลังจากรีดขึ้นรูปแล้ว จะถูกส่งผ่านไปยังเครื่องม้วนเหล็กเพื่อทำการม้วนให้เป็นขด
    และด้วยระบบการระบายอากาศทำให้เหล็กลวดเย็นตัวลง
    จนได้เป็นวัตถุสำเร็จรูปในรูปเหล็กลวดเส้นผ่าศูนย์กลางขนาดใหญ่ หรือ Bar In Coil

5.  สายพานลำเลียงเหล็กลวด
    เหล็กลวดที่ผ่านขั้นตอนการรีดละเอียดแล้วถูกส่งผ่านเพื่อไปรีดต่อด้วย 10
    แท่นรีดสุดท้ายของแท่นรีดละเอียดช่วงปลาย หรือ เรียกว่า Finishing Block
    และผ่านเครื่องม้วนเหล็ก
    ทำให้วัตถุซึ่งเป็นลวดเส้นตรงกลายเป็นขดแล้วส่งไปยังระบบลำเลียงเป็นวัตถุสำเร็จในรูปเหล็กลวดขนาดเล็ก
    หรือ Wire Rod Coil

  เส้นลวดอบอ่อน

1.  กระบวนการรีดหยาบ นำเหล็กลวดผ่านเครื่องจักร
    รีดให้ขนาดเส้นผ่าศูนย์กลางเล็กลงตามขนาดที่ต้องการ มีเครื่องจักรทำการผลิตจำนวน 10 ชุด
    สำหรับเส้นลวดอบอ่อนขนาดเล็ก และ มีเครื่องจักรทำการผลิตจำนวน 6 ชุด
    สำรับเส้นลวดอบอ่อนขนาดใหญ่

2.  กระบวนการอบอ่อนเส้นเหล็กลวดเพื่อความอ่อนตัวสูง
    เหล็กลวดที่ลดขนาดให้เล็กลงตามความต้องการแล้วจะเข้าสู่เตาอบอ่อน
    เพื่อปรับปรุงคุณสมบัติของเหล็กลวด ปัจจุบัน มีเตาอบอ่อนอยู่ 14 ชุด

3.  กระบวนการล้างสนิมและการชุบเคลือบผิว
    เส้นลวดอบอ่อนปรับคุณสมบัติแล้วเมื่อผ่านงานการผลิตนี้
    ผิวของเส้นลวดก็ล้างสะอาดและเคลือบผิวด้วยสารหล่อลื่น
    สำหรับการหล่อลื่นของการรีดละเอียด มีเครื่องจักรทำการผลิต 2 ชุด

4.  กระบวนการรีดละเอียด เป็นงานผลิตขั้นตอนสุดท้ายของการผลิตเส้นลวดอบอ่อน ปัจจุบัน
    มีเครื่องจักรผลิตจำนวน 25 ชุด

  สกรูและสลักเกลียว

1.  งานขึ้นรูปสกรู เมื่อเส้นลวดอบอ่อนผ่านเครื่องจักรขึ้นรูปแล้ว
    เครื่องจักรรีดเกลียวก็เสร็จงานการผลิตสกรู

2.  งานชุบแข็งด้วยความร้อน สกรูที่ผลิตเสร็จผ่านการชุบแข็งด้วยความร้อนปรับปรุงคุณสมบัติเชิงกล
    ให้ได้คุณภาพ คุณสมบัติในการใช้งาน

3.  งานเคลือบผิว สกรูที่ได้ถูกปรับคุณสมบัติเชิงกลแล้ว จะผ่านการชุบเคลือบผิว
    เพื่อวัตถุประสงค์การป้องกันสนิม และความสวยงามของรูปลักษณ์ การชุบเคลือบผิวต่างๆ
    ขึ้นอยู่กับความต้องการของลูกค้า

  4) ผลกระทบสิ่งแวดล้อม

  บริษัท
  มีนโยบายอย่างเป็นรูปธรรมในการซ่อมบำรุงรักษาเครื่องจักรเพื่อให้เกิดประสิทธิภาพที่สุดตลอดการใช้งาน
  เพื่อการช่วยรักษาสิ่งแวดล้อม บริษัทยังดำเนินการผลิตตามมาตรฐานที่ทางการกำหนด
  ผลการดำเนินการบำบัดของเสียของบริษัทเป็นไปตามที่กฎหมาย และมาตรฐานของกรมโรงงาน
  กระทรวงอุตสาหกรรมและสำนักงานนโยบายและแผนทรัพยากรธรรมชาตและสิ่งแวดล้อม0กำหนดไว้
  ด้วยกระบวนการรักษาสิ่งแวดล้อมอย่างมีคุณภาพ และไม่มีข้อพิพาททางกฎหมายแต่อย่างใด
  นอกจากนี้บริษัทยังได้รับ ISO 14001 เป็นเครื่องหมายรับประกันคุณภาพได้เป็นอย่างดีอีกด้วย

  ในส่วนของโรงที่มีการผลิตโดยใช้ความร้อนนั้นจะมีมลภาวะที่สุด อาทิ ฝุ่น น้ำเสีย และน้ำมัน ทั้งนี้
  บริษัท ได้ดำเนินการจัดการมลภาวะด้วยการติดตั้งท่อดักฝุ่นผง และการรักษาคุณภาพน้ำ
  โดยติดตั้งเครื่องแยกน้ำออกจากน้ำมัน

ตารางแสดงรายจ่ายการลงทุนในการควบคุมสิ่งแวดล้อมในระยะ 3 ปีที่ผ่านมา

+---------+-----------------+-------------------+----------+----------+
| ประเภท  | ขั้นตอนการ        | แผนการบำบัด        | งบประ    | งบประม   |
| ของมลพิษ | ผลิตที่ก่อให้เกิดมลพิษ |                   | มาณที่ตั้งไว้ | าณที่ใช้จริง |
|         |                 |                   | / ปี      | / ปี      |
+---------+-----------------+-------------------+----------+----------+
| น้ำม     | รางสายพานจะต    | ประกอบ            | 300,000  | 300,000  |
| ันหล่อลื่นห | ้องมีน้ำมันหล่อลื่นเพื่อ | ถาดรองรับใส่ไว้ใต้ล่าง | บาท /    |          |
| กเปื้อนพื้น | ทำการหล่อลื่นมิให้เก | เพื่อให้น้ำมันหยดลงถาด | 2549     |          |
|         | ิดการเสียหายได้ง่าย |                   |          |          |
|         | ซึ่งหากมีปริมาณมาก  |                   |          |          |
|         | จะไหลล้นลงเปื้อนพื้น |                   |          |          |
+---------+-----------------+-------------------+----------+----------+
| ของ     | บริเวณพื้นที่ขึ้นสินค้า  | กำหนดให้มีพื้นที่พัก     | 20,000   | 20,000   |
| เสียเปรอ | ไ               | และเตรียมโ         | บาท /    |          |
| ะเปื้อนพื้น | ม่ได้กำหนดให้มีที่พักส | ต๊ะเก้าอี้สำหรับให้นั่งพัก | 2549     |          |
|         | ำหรับคนขับรถบรรทุก | เพื่อให้ง่ายในการควบค |          |          |
|         | ทำให้ไม่สามารถ    | ุมปัญหาขยะเปรอะเปื้อน |          |          |
|         | ควบคุมการทิ้งขยะได้ |                   |          |          |
|         | และเกิดปัญห       |                   |          |          |
|         | าขยะเปรอะเปื้อนพื้น |                   |          |          |
+---------+-----------------+-------------------+----------+----------+
| ปัญหา    | การ             | ทำความสะอาดสิ่งตก   | 2        | 2        |
| ฝุ่นละออง | ระบายอากาศเสียขอ | ค้างภายในปล่องระบาย | ,000,000 | ,000,000 |
|         | งเตาบางครั้งมีค่าฝุ่น | ย่างหมุนเหวีนและเติมส | บาท /    |          |
|         | ละอองเกินมาตรฐาน | ารผสมเข้ากับน้ำมันเตา | 2549     |          |
|         | EIA             | เเพื่อช่วยลดปัญหามลพิษ |          |          |
|         |                 |                   |          |          |
|         |                 | ค่าฝุ่นละอองลง       |          |          |
+---------+-----------------+-------------------+----------+----------+
| ล       | ก่อนทำการรีดเห    | 1                 | 0 บาท /  | 0        |
| ดปริมาณก | ล็กลวดจะต้องเคลือบ | .  กำจัดสนิมเหล็กของ | 2549     |          |
| ารเกิดขอ | ผิวเหล็กลวดด้วยบอแ | ลวดที่เกิดขึ้นก่อนการรีด |          |          |
| งเสียเคมี | ร็กซ์เพื่อให้สารหล่อล |                   |          |          |
|         | ื่นเคลือบติดผิวได้ง่าย | 2.  ปรับความเร็วในก |          |          |
|         | ซึ่งเป็น           | ารม้วนลวดให้เหมาะสม |          |          |
|         | การรักษาคุณภาพของ |                   |          |          |
|         | ผลิตภัณฑ์และอายุการ | 3.  ปรับปรุงแ       |          |          |
|         | ใช้งานของลูกรีดลวด | ข้ไขขนาดของลูกรีดลวด |          |          |
|         |                 |                   |          |          |
|         |                 | 4.  ใช้ส           |          |          |
|         |                 | ารผงหล่อลื่นที่เหมาะสม |          |          |
|         |                 |                   |          |          |
|         |                 | 5.  ป้อง           |          |          |
|         |                 | กันน้ำรั่วไหลเข้าแม่พิมพ์ |          |          |
+---------+-----------------+-------------------+----------+----------+
| ประเภท  | ขั้นตอนการ        | แผนการบำบัด        | งบประ    | งบประม   |
| ของมลพิษ | ผลิตที่ก่อให้เกิดมลพิษ |                   | มาณที่ตั้งไว้ | าณที่ใช้จริง |
|         |                 |                   | / ปี      | / ปี      |
+---------+-----------------+-------------------+----------+----------+
| มลพิษท   | อัตราส           | ทำความสะอาดร      | 100,000  | 100,000  |
| างอากาศ | ่วนระหว่างอากาศกับ | ะบบท่อและปรับตั้งค่าอัต | บาท /    |          |
|         | เชื้อเพลิงที่ไม่เหมาะ | ราส่วนระหว่างอากาศก | 2549     |          |
|         | สมในเตาอบอ่อนทำใ | ับเชื้อเพลิงให้เหมาะสม |          |          |
|         | ห้เกิดก๊าซคาร์บอนมอ |                   |          |          |
|         | นอกไซด์ในปริมาณสูง |                   |          |          |
+---------+-----------------+-------------------+----------+----------+
| ลดปริมา  | น้ำมันห           | ตรวจสอบก          | 50,000   | 50,000   |
| ณการเกิด | ล่อลื่นรั่วไหลจากท่อเ | ารรั่วไหลของท่อและทำ | บาท /    |          |
| น้ำมันเสีย | ข้าระบบหมุนเวียนน้ำ | การซ่อมแซมโดยสิ้นเชิง | 2549     |          |
+---------+-----------------+-------------------+----------+----------+
| เศษ     | แท่งเหล็ก         | จัดแยกแท่งเห        | 0 บาท /  | 0        |
| เหล็กแท่ง | ที่ถูกตัดทิ้งกรณีฉุกเฉิน | ล็กที่ถูกตัดทิ้งกรณีฉุกเฉิน | 2550     |          |
|         | (Cobble)        | (Cobble)          |          |          |
|         | ใ               | ไว้ใช้สำหรับนำมาร    |          |          |
|         | นขั้นตอนการรีดเหล็ก | ีดทดสอบก่อนการรีดจริง |          |          |
|         |                 | เพื่อเป็นการเพิ่มปร    |          |          |
|         |                 | ะสิทธิภาพของเหล็กแท่ง |          |          |
|         |                 | ที่ถูกตัดทิ้งให้คุ้มค่ายิ่งขึ้น |          |          |
+---------+-----------------+-------------------+----------+----------+
| ขั้นตอน   | แก้ไขปรับปรุงระ    | เปลี่ยนล            | 250,000  | 250,000  |
| การชุบล้า | บบการระบายอากาศ | ูกหมุนดูดอากาศบนหลังค | บาท /    |          |
| งด้วยกรด |                 | าอาคารชุบล้างด้วยกรด | 2550     |          |
+---------+-----------------+-------------------+----------+----------+
| ขั้นตอน   | แก้ไข            | ปรับปรุงอุปกร        | 1        | 1        |
| การชุบล้า | ปรับปรุงการระบายอ | ณ์การระบายอากาศเสีย | ,400,000 | ,400,000 |
| งด้วยกรด | ากาศเสียของกระบว | ระบบท่อเป่าอากาศ    | บาท /    |          |
|         | นการชุบล้างด้วยกรด | และเปลี่ยน Blower   | 2550     |          |
|         |                 | ใหม่               |          |          |
+---------+-----------------+-------------------+----------+----------+
| ขั้นตอน   | มลพิษท           | ปรับปร             | 7        | 5        |
| การชุบล้า | างอากาศจากกระบว | ุงระบบบำบัดอากาศเสีย | ,000,000 | ,342,000 |
| งด้วยกรด | นการชุบล้างด้วยกรด |                   | บาท /    | บาท /    |
|         |                 |                   | 2551 -   | 2551     |
|         |                 |                   | 2552     |          |
+---------+-----------------+-------------------+----------+----------+
| ขั้นตอน   | ลดมลพิษทางอากาศ  | ปร                | 2        | 1        |
| การชุบล้า |                 | ับปรุงหม้อไอน้ำจากเดิม | ,000,000 | ,825,800 |
| งด้วยกรด |                 | ใช้เชื้อเพลิงน้ำมันเตาเ | บาท /    | บาท /    |
|         |                 | ปลี่ยนมาเป็นก๊าซแอลพีจี | 2551 –   | 2551     |
|         |                 |                   | 2552     |          |
+---------+-----------------+-------------------+----------+----------+
| ป       | การระบายอากา    | เปลี่ยนเชื้อ          | ราคาน้ำมัน | 4        |
| ัญหามลพิษ | ศเสียของเตาอบเหล | เพลิงน้ำมันเตาจากเกร | เตาเพิ่มขึ้น | ,800,000 |
|         | ็กแท่งบางครั้งมีค่าฝุ่น | ดซีเป็นเกรดเอเพื่อลดป | 1        | บาท /ปี   |
| ฝุ่นละออง | ละอองเกินมาตรฐาน | ัญหามลพิษจากฝุ่นละออง | บาท/ลิตร  |          |
|         | EIA             |                   |          |          |
+---------+-----------------+-------------------+----------+----------+
| ลดการ   | สนิมเหล็กจ        | สร้างอาคาร         | 18       | 18       |
| เกิดมลพิษ | ากผลิตภัณฑ์เหล็กลวด | เก็บเหล็กลวดขนาดพื้นที่ | ,000,000 | ,000,000 |
| สนิมเหล็ก |                 | (45 ม. X 12 ม.)   | บาท /    | บาท      |
|         |                 | เ                 | 2551     |          |
|         |                 | พื่อลดการเกิดสนิมเหล็ก |          | / 2551   |
+---------+-----------------+-------------------+----------+----------+